|  |  |
| --- | --- |
| Формуляр за частична предварителна оценка на въздействието\*  (Приложете към формуляра допълнителна информация/документи) | |
| **Институция:**  **Министерство на земеделието, храните и горите** | **Нормативен акт: Проект на Постановление на Министерския съвет за изменение и допълнение на Наредбата за определяне на критериите на необлагодетелстваните райони и териториалния им обхват** |
| **За включване в законодателната/**  **оперативната програма на Министерския съвет за периода: 01.01.2020 г. – 30.06.2020 г.** | **Дата: 15.01.2020 г.** |
| **Контакт за въпроси: Илияна Марковска, дирекция „Развитие на селските райони“**  [**IMarkovska@mzh.government.bg**](mailto:HRangelov@mzh.government.bg) | **Телефон: 02 985 11 404** |
| 1. **Дефиниране на проблема:**   Необходимост от актуализация на землищата, попадащи в обхвата на планинските необлагодетелствани райони и землищата, попадащи в обхвата на необлагодетелстваните райони, различни от планинските.  *Кратко опишете проблема и причините за неговото възникване. Посочете аргументите, които обосновават нормативната промяна.*  А. Списъкът със землища, попадащи в обхвата на планинските необлагодетелствани райони не е актуализиран от месец юли 2011 година. Необходима е актуализация на списъка със землища в Приложение № 1 към чл. 3, ал. 3 от Наредбата за определяне на критериите на необлагодетелстваните райони и териториалния им обхват, във връзка с използване на съвременните граници на ниво LAU2 и поради извършени промени в административно-териториалното устройство (АТУ) в Република България.  Б. Списъкът със землища, попадащи в обхвата на необлагодетелстваните райони, различни от планинските не е актуализиран от месец юли 2011 година Необходима е актуализация на списъка със землища в Приложение № 2 към чл. 4, ал. 2 от Наредбата за определяне на критериите на необлагодетелстваните райони и териториалния им обхват, във връзка с разпоредбата на чл. 32 от Регламент (ЕС) № 1305/2013 на Европейския парламент и на Съвета от 17 декември 2013 година относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (Регламент (ЕС) № 1305/2013).  *1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  А. С Решение № 94 на Министерския съвет от 2013 г. населено място Каменско, ЕКАТТЕ 35924 е закрито, като землището на същото е присъединено към това на с. Манолич, ЕКАТТЕ 47096. В процеса на предефиниране на районите, засегнати от значителни природни ограничения и с оглед на извършените промени в АТУ преди това, от обхвата на планинските необлагодетелствани райони отпадат 153 ха земеделски площи. В резултат на извършените дейности по предефиниране на районите, засегнати от значителни природни ограничения, площта на закритото землище на с. Каменско, вече като част от тази на с. Манолич, попада в обхвата на районите, засегнати от значителни природни ограничения. Настъпилите обстоятелства налагат действия по изменение на Приложение 1, състоящо се в заличаване на землището, което вече не попада в обхвата на необлагодетелстваните планински райони, както и в отстраняването на технически грешки и несъответствия в приложението.  Б. Актуализацията на териториалния обхват на необлагодетелстваните райони, различни от планинските, е необходимо да бъде извършена във връзка с чл. 32 от Регламент (ЕС) № 1305/2013, съгласно който държавите членки следва да определят райони с природни ограничения, различни от планинските на база приложими за съответната държавата биофизични критерии по Приложение III на регламента и допълнително прецизиране с цел изключване на райони, в които са отчетени природните ограничения, които са преодолени чрез инвестиции, чрез стопанска дейност или чрез доказателства за нормална производителност на земята, или чрез производствени методи или селскостопански системи.  Констатираните проблеми не могат да бъдат решени в рамките на съществуващото законодателство.  *1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?*  Не са извършени последващи оценки на нормативния акт. | |
| **2. Цели:**  Актуализиране на землищата, попадащи в обхвата на планинските необлагодетелствани райони и землищата, попадащи в обхвата на необлагодетелстваните райони, различни от планинските с цел:  Съответствие със сега действащото АТУ;  Изпълнение на чл. 32 от Регламент (ЕС) № 1305/2013 на Европейския парламент и на Съвета от 17 декември 2013 година относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета.  *Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?* | |
| 1. **Идентифициране на заинтересованите страни:**   А. Физически лица, еднолични търговци и юридически лица, които са активни земеделски стопани по смисъла на чл. 38б от Закона за подпомагане на земеделските производители, които са кандидати по мярка 13.2 за кампания 2019 са 10 110 бр. лица с декларирани площи 290 000 ха.  Б. Физически лица, еднолични търговци и юридически лица, които са регистрирани като земеделски стопани по Наредба № 3 от 29 януари 1999 г. за създаване и поддържане на регистър на земеделските стопани. Земеделски стопани, регистрирани по реда на Наредба № 3/1999 г. за стопанската 2018/2019 е 87 128 броя лица.  В. Министерство на земеделието, храните и горите  Г. Държавен фонд „Земеделие“  *Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).* | |
| **4. Варианти на действие:**  **Вариант 0: „Без действие”**  Показателите и критериите за необлагодетелстваните райони в Република България се определят в Наредбата за определяне на критериите на необлагодетелстваните райони и териториалния им обхват приета с Постановление № 30 на Министерския съвет от 2008 г.  Ще бъде отнета възможността на кандидати, които обработват земеделски земи в новоопределените землища за подпомагане, да бъдат навременно информирани, че са допустими и да кандидатстват за помощта по подмярка 13.2. „Компенсационни плащания за други райони, засегнати от значителни природни ограничения" от ПРСР 2014-2020.  **Вариант 1: „Приемане на проект на Постановление на Министерския съвет за изменение и допълнение на Наредбата за определяне на критериите на необлагодетелстваните райони и териториалния им обхват**  С проекта на постановление се изменят и допълват текстове в Наредбата за определяне на критериите на необлагодетелстваните райони и териториалния им обхват по отношение определението на райони с ограничения, различни от планинските. Измененията са по отношение на землища на населени места в планински райони и райони с ограничения, различни от планинските, както се добавя и допълнителен параграф в преходни и заключителни разпоредби.  Във връзка с използване на съвременните граници на ниво LAU2 и поради извършени промени в административно-териториалното устройство в Република България се налага да се извърши промяна в списъка със землища, попадащи в обхвата на планинските необлагодетелствани райони.  Измененията включват и актуализация на териториалния обхват на необлагодетелстваните райони, различни от планинските, извършена във връзка с чл. 32 от Регламент (ЕС) № 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета.  Приемането на проекта на Постановление на Министерския съвет за изменение и допълнение на Наредбата за определяне на критериите на необлагодетелстваните райони и териториалния им обхват ще доведе до:   * Своевременно информиране и възможност за кандидатстване за подпомагане на земеделските стопани, извършващи земеделска дейност в обхвата на новоопределените райони със значителни природни ограничения, различни от планинските; * Кандидатите за подпомагане по подмярка 13.2 "Компенсационни плащания за други райони, засегнати от значителни природни ограничения" от ПРСР 2014-2020, при които след актуализиране на списъка със землища площите им вече попадат извън границите на допустимите райони за подпомагане, ще бъдат предварително информирани, че ще получат преходна помощ съгласно чл. 31, параграф 5 от Регламент 1305/2013.   *Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“.* | |
| **5. Негативни въздействия:**  **Вариант 0: „Без действие”**  А. Заинтересовани страни (МЗХГ и Държавен фонд „Земеделие“): Съгласно чл. 32, параграф 3 от Регламент 1305/2013 на Европейския парламент и на Съвета от 17 декември 2013 година всяка държава членка е задължена най-късно през 2019 г. да определи нов обхват на районите, различни от планинските райони, със съществени природни ограничения, използвайки биофизичните критерии, изброени в Приложение III на Регламента, по определената прагова стойност. По предложение на Комисията плащанията за райони с природни ограничения, различни от планинските от Общата селскостопанска политика 2021-2027 ще се базират на новия определен обхват.  Регламентът дава възможност на държавите членки да отпускат преходна помощ за бенефициенти от райони, които вече не отговарят на новите изисквания, най-късно до 2020 г  Б. Физически лица, еднолични търговци и юридически лица, които са активни земеделски стопани по смисъла на чл. 38б от Закона за подпомагане на земеделските производители с площи:  Ще се отнеме възможността за увеличаване доходите на земеделските стопани, които не са информирани, че попадат в обхвата на новоопределените за допустими землища, вследствие на което няма да кандидатстват за подпомагане за тях.  Кандидатите няма да могат да поемат ангажимент да обработват площите в новоопределените землища в границите на необлагодетелстваните райони, различни от планинските.  За Физически лица, еднолични търговци и юридически лица, които са регистрирани като земеделски стопани по Наредба № 3 от 29 януари 1999 г. за създаване и поддържане на регистър на земеделските стопани – няма да доведе до икономическо или екологично въздействие.  **Вариант 1: „Приемане на проект на Постановление на Министерския съвет за изменение и допълнение на Наредбата за определяне на критериите на необлагодетелстваните райони и териториалния им обхват“.**  Не са идентифицирани.  *Опишете качествено (при възможност – и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.* | |
| **6. Положителни въздействия:**  **Вариант 0: „Без действие”**  Не са идентифицирани.  **Вариант 1: „Приемане на проект на Постановление на Министерския съвет за изменение и допълнение на Наредбата за определяне на критериите на необлагодетелстваните райони и териториалния им обхват ”**    А. Физически лица, еднолични търговци и юридически лица, които са активни земеделски стопани по смисъла на чл. 38б от Закона за подпомагане на земеделските производители с площи:  Ще се осигури възможност за увеличаване доходите на земеделските стопани, които ще бъдат навременно информирани, че попадат в обхвата на новоопределените за допустими землища в необлагодетелстваните райони, различни от планинските, вследствие на което ще имат възможност да кандидатстват за подпомагане за тях.  Кандидатите ще могат да поемат ангажимент да обработват площите в новоопределените землища в границите на необлагодетелстваните райони, различни от планинските.  Б. Кандидатите за подпомагане по подмярка 13.2 "Компенсационни плащания за други райони, засегнати от значителни природни ограничения" от ПРСР 2014-2020, при които след актуализиране на списъка със землища площите им вече попадат извън границите на допустимите райони за подпомагане, ще бъдат предварително информирани, че ще получат преходна помощ съгласно чл. 31, параграф 5 от Регламент 1305/2013.  *Опишете качествено (при възможност – и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.* | |
| **7. Потенциални рискове:**  Не са идентифицирани рискове.  *Посочете възможните рискове от приемането на нормативната промяна, включително възникване на съдебни спорове.* | |
| **8.1. Административната тежест за физическите и юридическите лица:**  ☐ Ще се повиши  ☐ Ще се намали  ☒ Няма ефект  **8.2. Създават ли се нови регулаторни режими? Засягат ли се съществуващи режими и услуги?**  Не се създават нови регулаторни режими. | |
| **9. Създават ли се нови регистри?**  Не се създават нови регистри  *Когато отговорът е „да“, посочете колко и кои са те……………………………………….* | |
| **10. Как въздейства актът върху микро-, малките и средните предприятия (МСП)?**  ☐ Актът засяга пряко МСП  ☐ Актът не засяга МСП  ☒Няма ефект  Съгласно Наредба № 6 от 24.02.2015 г. за прилагане на мярка 13 „Плащания за райони с природни или други специфични ограничения“ от Програмата за развитие на селските райони за периода 2014 – 2020 г. (ПРСР). за подпомагане могат да кандидатстват физически лица, еднолични търговци и юридически лица, които са активни земеделски стопани по смисъла на чл. 38б от Закона за подпомагане на земеделските производители с площи, регистрирани в Интегрираната система за администриране и контрол.  Критериите, според които едно предприятие се определя като микро, малко или средно, са формулирани в чл.3 и 4 от Закона за малки и средни предприятия. Категорията „малки и средни предприятия“ не е дефинирана изрично като бенефициент по (ПРСР) 2014 – 2020 г. | |
| **11. Проектът на нормативен акт изисква ли цялостна оценка на въздействието?**  ☐ Да  ☒ Не | |
| **12. Обществени консултации:**  Проектът на Постановление на Министерския съвет за изменение и допълнение на Наредбата за определяне на критериите на необлагодетелстваните райони и териториалния им обхват, доклада към него, частичната предварителна оценка на въздействието и становището на дирекция „Модернизация на администрацията“ при Министерския съвет ще бъдат публикувани на Портала за обществени консултации и на интернет страницата на Министерството на земеделието, храните и горите на основание чл. 26, ал. 4, от Закона за нормативните актове за срок от 30 дни.  *Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.* | |
| **13. Приемането на нормативния акт произтича ли от правото на Европейския съюз?**  ☐Да  ☒Не  Предложеното изменение на Приложение № 2 включва актуализация на териториалния обхват на необлагодетелстваните райони, различни от планинските, извършена във връзка с чл. 32 от Регламент (ЕС) № 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (Регламент 1305/2013), съгласно който държавите членки следва да определят райони с природни ограничения, различни от планинските на база приложими за съответната държавата биофизични критерии по Приложение III на регламента и допълнително прецизиране с цел изключване на райони, в които са отчетени природните ограничения, които са преодолени чрез инвестиции, чрез стопанска дейност или чрез доказателства за нормална производителност на земята, или чрез производствени методи или селскостопански системи.  *Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).* | |
| **14. Име, длъжност, дата и подпис на директора на дирекцията, отговорна за изработването на нормативния акт:**  **Име и длъжност: Елена Иванова директор на дирекция „Развитие на селските райони”**  **Дата:** 15.01.2020 г.  **Подпис:** | |